**SREDA, 18.3.2020**

**SLJ –** **Ljudska: Lisica pomaga najti čudežno zdravilo**

**Berilo, str. 152 in 153**

Kaj že veš o ljudski pravljici?

Velikokrat smo krivični in s prstom kažemo na tiste, ki so drugačni od nas. To se nam dogaja celo v lastnih družinah. Gotovo ste že slišali za besedno zvezo biti črna ovca. Ali veste, kaj to pomeni? Kako se počuti nekdo, ki je bela vrana (med samimi črnimi)?

V pravljicah je najmlajši brat navadno drugačen od ostalih. Tako je tudi v slovenski ljudski pravljici Lisica pomaga najti čudežno zdravilo.

Preberite ljudsko pravljico v berilih in v zvezek odgovorite na spodnja vprašanja.

1. O čem govori pravljica?
2. Katere književne osebe se pojavijo v odlomku?
3. Kaj ste zvedeli o starejših bratih? Kaj pa o najmlajšem?
4. Kolikokrat je šel zdravilo iskat najmlajši brat? Kdo mu je pri tem pomagal?
5. V besedilu poišči zapovedi, ki se jih ni držal. Katere nesreče so se mu zato dogajale? Kdo mu je bil v pomoč?
6. Kako sta se starejša brata odzvala na bratov uspeh?
7. Kaj se zgodi na koncu pravljice?
8. Pravljico Lisica pomaga najti čudežno zdravilo primerjajte s pravljico O barki, ki je po suhem plavala. Katere podobnosti odkrijete?

S pomočjo besed čudežno zdravilo, tri deklice, kraljevič, medved, bolna mati napišite svojo pravljico. Vključite še pravljična števila in pravljici dajte svoj naslov. Pravljice boste prebrali, ko se vidimo spet v šoli.

**ŠPO – Sprehod**

Izkoristi lepo vreme in se odpravi na daljši sprehod v naravo. Ne pozabi opazovati naravo, ki se že prebuja in naznanja pomlad.

**MAT – Pisno deljenje**

**DZ, str. 28 in 29**

**U, str. 64**

Se še spomniš kako smo razčlenjevali števila na S, D in E?

Primer: 523 = 500 + 20 + 3 = 5 S + 2 D + 3 E

Račun deljenja z razčlenjevanjem:

396 : 3 = (300 + 90 + 6) : 3 = 300 : 3 + 90 : 3 + 6 : 3 = 100 + 30 + 2 = 132

V učbeniku si preberi 5. nalogo in jo prepiši v zvezek.

Zapiši račun z razčlenjevanjem:

264 : 2 =

(200 + 60 + 4) : 2 = (2 S + 6 D + 4 E) : 2 = 1 S + 3 D + 2 E = 132

**»Obvezna smer« računanja je obratna kot pri drugih računskih operacijah (+, -, .).**

**Delimo od leve proti desni!!!**

Pisni način:

|  |  |  |
| --- | --- | --- |
| **S** | **D** | **E** |
| **2** | **6** | **4** |

|  |  |  |
| --- | --- | --- |
| **S** | **D** | **E** |
| **1** | **3** | **2** |

**: 2 =**

Preizkus: Deljenje preizkusimo z množenjem   
132 . 2  
264

Reši naloge v delovnem zvezku na str. 28 in 29.

**DRU – Ponovimo**

Pošiljam ti učni list za ponovitev sklopa *Dejavnosti.*

**DOPOLNILNI POUK**

Mat: utrjevanje - merjenje dolžine!

Odlične vaje najdeš na spletnem naslovu: <https://interaktivne-vaje.si/matematika/merske_enote/merske_enote_dolzina_1.html>

**DODATNI POUK**

Tisti, ki tekmujete ... Pošiljam dve poli matematičnega tekmovanja Kenguru. Trenutno je tekmovanje odpovedano oziroma prestavljeno, nov datum pa še ni določen.

Leto 2018 (str. 21 – 24)

Leto 2017 (str. 11 – 14)